Junius ten minsten drije daer toe soude gebruijcken, vermits alsoo te minder collusie ende oppressie onder de gemeente ontstaen, conde, want twee connen beter eens worden als drije.
Met Bantam seijde hij soude niet te wege gebracht werden soo vande Pangoran selfs geen wech geopent werde, Seijde mede datmen geene van dese daegelijcxsche bijloopers, gelouen noch op haer woort te werck soude gaen, om in geen nieuwe schaempte te vervallen, maer datmen wachten soude tot dat Lackmoij selfs de saecke bijder handt nam, ende ijemant soudt, want als Lackmoij sulcx bestaet, dat sal met expresse last ende kennisse vanden Pangoran geschieden ende anders soude hij hem met de saecke niet deruen bemoeijen Ditto Jan cong seijde mede dat dit Jaer ouer de 50.
Jonckiens van China nae Manilha gevaren waren, soo met rouwe sijde, sijde waren, als andere proffijt geuende coopmanschappen, voornementlijck met grone cangans, welcke daer te lande selfs gesleten worden, De Chinesen gingen nu - met cleene Jonckgiens van 10. 20. 30. a 40. lasten, die mede roeijen connen, ende loopen al dicht onder de wal, de Joncken die voor desen van fiormoso plachten ouer te steecken, schueven nu de voors plaetse, ende steecken nu van- Laniho ende andere gelegene plaetsen ouer, doende met dit cleene vaertuijch twee reijsen tusschen Septemb ende Maij, maeckende seer proffijtelijcke voijagien van een drije alsoo alle Chinesche waeren in Manilsa seer dier vercocht werden In retour nemen siluer ende Sappanhout bij gebreck van beter ladinge, twelck daer niet ontbreeckt, doch valt heer cleijn.